২০১৫ ক্রিকেট বিশ্বকাপের উদ্বোধনী অনুষ্ঠান
২০১৫ ক্রিকেট বিশ্বকাপের উদ্বোধনী অনুষ্ঠান ২০১৫ সালের ক্রিকেট বিশ্বকাপ প্রতিযোগিতা শুরুর দুইদিন পূর্বে অস্ট্রেলিয়া ও নিউজিল্যান্ডে অনুষ্ঠিত হয়। ২৩ বছর পূর্বেও উভয় দেশ যৌথভাবে ক্রিকেট বিশ্বকাপ প্রতিযোগিতা আয়োজন করেছিল। দেশ দু'টিতে একই সময়ে উদ্বোধনী অনুষ্ঠানের আয়োজন করে। তন্মধ্যে অস্ট্রেলিয়ার মেলবোর্নে ও নিউজিল্যান্ডের হ্যাগলে পার্কে উদ্বোধনী অনুষ্ঠান সম্পন্ন হয়। উভয় স্থানেই হাজারো সমর্থক উদ্বোধনী অনুষ্ঠান উপভোগ করে। ২০১১ সালে ক্রাইস্টচার্চের প্রলয়ঙ্করী ভূমিকম্পের পর প্রথমবারের মতো বৃহৎ ক্রীড়া প্রতিযোগিতার আসর আয়োজন করছে।
মোহাম্মদ শমী
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিসিআই কর্তৃপক্ষ ভারত দলের ১৫-সদস্যের চূড়ান্ত তালিকা প্রকাশ করে। দলে তিনিও অন্যতম সদস্যরূপে মনোনীত হন। ১০ মার্চ, ২০১৫ তারিখে হ্যামিল্টনের সেডন পার্কে অনুষ্ঠিত গ্রুপ পর্বের পঞ্চম খেলায় আয়ারল্যান্ডের বিপক্ষে ৯ ওভার বোলিং করে ৪১ রানের বিনিময়ে ৩ উইকেট দখল করেন। পরবর্তীতে শিখর ধাওয়ানের মনোজ্ঞ শতরানে দল ৮ উইকেটের সহজ পায় ও খেলার ফলাফলে ভারত বি গ্রুপে শীর্ষস্থান দখল করে। পাশাপাশি বিশ্বকাপে ধারাবাহিকভাবে ৯ম জয় পায়।